laion/Wikipedia-Exotic huggingface dataset:
রবার্ট স্টার্লিং

রবার্ট স্টার্লিং (ইংরেজি: Robert Sterling; ১৩ নভেম্বর ১৯১৭ – ৩০ মে ২০০৬) একজন আমেরিকান চলচ্চিত্র এবং টেলিভিশন অভিনেতা ছিলেন। পিটসবার্গ থেকে ৫০মাইল (৮০ কিলোমিটার) উত্তর-পশ্চিমে নিউ কাসল, পেনসিলভানিয়াতে উইলিয়াম স্টার্লিং হার্ট জন্মগ্রহণ করেন। তার পিতা নাম বিল হার্ট যিনি আমেরিকার মেজর বাস্কেটবল লীগের একজন বাস্কেটবল খেলোয়াড়। তিনি পিটসবার্গ বিশ্ববিদ্যালয়ে পড়ালেখা করেন এবং অভিনয় জগতে প্রবেশের আগে তিনি একটি পোশাক বিক্রয়িক হিসেবে কাজ করেন। ১৯৩৯ সালে কলাম্বিয়ান ছবির সঙ্গে স্বাক্ষরের পর, তিনি পশ্চিমা তারকা উইলিয়াম এস হার্ট সঙ্গে নাম সংক্রান্ত বিভ্রান্তি এড়ানোর জন্য নিজেই তার নাম রবার্ট স্টার্লিং রাখেন। ১৯৪৩ সালে তিনি যখন পশ্চিম টেক্সাসের মারফায় সেকেন্ড লেফটেন্যান্ট অফিসার হিসেবে ফ্লাইট প্রশিক্ষনে যোগ দিয়েছিলেন, তখন তার নাম আইনতভাবে পরিবর্তন করা হয় । ১৯৪১ সালে, স্টার্লিং মেট্রো গোল্ডয়িন মায়ের নামে একটি আমেরিকান মিডিয়া কোম্পানীতে গিয়েছিলেন। তিনি কয়েক বছরের জন্য সহঅিভিনেতা হিসেবে কাজ করেন। দ্বিতীয় বিশ্বযুদ্ধে মার্কিন যুক্তরাষ্ট্র সেনাবাহিনীর এয়ার কর্পস এর ফ্লাইট প্রশিক্ষক হিসেবে দায়িত্ব পালনের পর তিনি হলিউডে ফিরে আসেন। কিন্তু ঐ দশকের শেষের দিকে তার চলচ্চিত্র কেরিয়ার হুমকির মুখে পড়ে যায়। স্টার্লিং দুইবার বিয়ে করেছিলেন। তার প্রথম বিবাহ ছিল ১৯৪৩ সালে, অভিনেত্রী-গায়িকা অ্যান সোর্দানের সাথে। তাদের সংসারে একটি কন্যা সন্তান, প্যাট্রিসিয়া (তিশা স্টার্লিং) জন্ম নেয়, যিনি পরিবর্তিতে অভিনয়কে পেশা হিসেবে বেছে নেন। ১৯৪৯ সালে সোর্দান এবং স্টার্লিং এর বিচ্ছেদ ঘটে। স্টার্লিং তার ব্রডওয়ে থিয়েটার আত্মপ্রকাশের পর পরই অভিনেত্রী-গায়িকা অ্যান জেফ্রিসের সাথে পরিচয় ঘটে এবং তারা ১৯৫১ সালে বিবাহ বন্ধনে আবদ্ধ হন এবং তার মৃত্যু পর্যন্ত তারা একসাথে সংসার করেন। তাদের সংসারে তিনটি পুত্র সন্তান জন্মগ্রহণ করে,তারা হল জেফ্রি, ডানা এবং টেইলর। স্টার্লিং ক্যালিফোর্নিয়ার লস এঞ্জেলেসের ব্রেন্টউডে নিজ বাড়িতে ৮৮ বছর বয়সে ২০০৬ সালের ৩০ মে মঙ্গলবার মারা যান। তার ছেলে জেফ্রির মতে, স্টার্লিং মৃত্যু স্বাভাবিক ছিল, কিন্তু তার শেষ জীবনে তিনি বেশ কিছু রোগে আক্রান্ত ছিলেন। 1994 personal written memoirs of Col. (Ret.) John B. Boynton, Mr. Hart's flight instructor. Thomas, Bob (২০০৬-০৬-০১)। "Obituary: Robert Sterling / New Castle native was cast member in TV's 'Topper'"। Post-gazette.com। সংগ্রহের তারিখ ২০১০-০২-১৫।  উইকিমিডিয়া কমন্সে রবার্ট স্টার্লিং সংক্রান্ত মিডিয়া রয়েছে। ইন্টারনেট মুভি ডেটাবেজে রবার্ট স্টার্লিং (ইংরেজি) UPI obituary, "Actor Robert Sterling dead at age 88" June 1, 2006[স্থায়ীভাবে অকার্যকর সংযোগ] New York Times "Robert Sterling, 88, of 'Topper,' Is Dead" June 1 2006
এন১০৭ (বাংলাদেশ)

এন১০৭ (ইংরেজি: N107) বা কালুরঘাট-মনসার টেক মহাসড়ক বাংলাদেশের একটি মহাসড়ক, যেটি কালুরঘাট সেতুকে এন১ জাতীয় মহাসড়কের সাথে যুক্ত করেছে। ১০.৫ কিলোমিটার বাংলাদেশের জাতীয় মহাসড়কগুলোর তালিকা "Road Master Plan" (পিডিএফ)। Bangladesh Roads and Highways Department। ১৩ ডিসেম্বর ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ ডিসেম্বর ২০১২।  সড়ক ও জনপথ বিভাগ[স্থায়ীভাবে অকার্যকর সংযোগ] প্রবেশদ্বার:  সড়ক বাংলাদেশ
এন১০৮ (বাংলাদেশ)

এন১০৮ (ইংরেজি: N108) বা কেরানীর হাট-বান্দরবান মহাসড়ক বাংলাদেশের একটি মহাসড়ক, যেটি সাতকানিয়া উপজেলার কেরানীর হাটে এন১ জাতীয় মহাসড়ককে বান্দরবানের সাথে যুক্ত করেছে। ২২.৫ কিলোমিটার বাংলাদেশের জাতীয় মহাসড়কগুলোর তালিকা "Road Master Plan" (পিডিএফ)। Bangladesh Roads and Highways Department। ১৩ ডিসেম্বর ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ ডিসেম্বর ২০১২।  সড়ক ও জনপথ বিভাগ[স্থায়ীভাবে অকার্যকর সংযোগ] প্রবেশদ্বার:  সড়ক বাংলাদেশ
লেবাননের জাতীয় সঙ্গীত

আন-নাসিদ আল-ওয়াতিনিইয়্য আল-লেবানিয়্য (আরবি:النشيد الوطني اللبناني) (ইংরেজি: Lebanese National Anthem) হল লেবাননের জাতীয় সঙ্গীত যা লিখেছেন রশিদ নাখ্যলে এবং সুরারোপ করেছেন ওয়াদিয়্য সাব্রা। ফ্রান্স কর্তৃক লেবানন ঘোষণাপত্র স্বাক্ষরের সাত বছর পর বৃহত্তর লেবানন গঠনের সময়ে জুলাই ১২, ১৯২৭ সালে লেবাননের জাতীয় সঙ্গীত গৃহীত হয়। লেবাননের জাতীয় সঙ্গীত দেশব্যাপী একটি উন্মুক্ত প্রতিযোগিতার মাধ্যমে নির্বাচন করা হয়েছে। ১৯ শতকের শেষে বৈরুত এক্সপোজার এবং পশ্চিমা সংস্কৃতি দ্বারা প্রভাবিত হয়ে, ফরাসি প্রশিক্ষিত শিল্পী ওয়াদিয়্য সাব্রা ১৯২৫ সালে লেবাননের জাতীয় সঙ্গীতের সুরারোপ করেছেন। Zuhur, Sherifa (২০০১)। Colors of enchantment: theater, dance, music, and the visual arts of the Middle East (illustrated সংস্করণ)। Cairo: American university in Cairo press। পৃষ্ঠা 456। আইএসবিএন 9789774246074। সংগ্রহের তারিখ ৮ অক্টোবর ২০০৯।  Farshad, Mohammad-Avvali (২০০৭)। The Role of Art in the Struggle for National Identity in Lebanon। Akademische Schriftenreihe। GRIN Verlag। পৃষ্ঠা 36। আইএসবিএন 9783638778602। সংগ্রহের তারিখ ২০০৯-১০-০৮।  Goldstein, Margaret J. (২০০৪)। Lebanon in Pictures। Visual geography series (illustrated, revised সংস্করণ)। Twenty-First Century Books। পৃষ্ঠা 80। আইএসবিএন 9780822511717। সংগ্রহের তারিখ ২০০৯-১০-০৮।  The National Anthem – A page that is part of the official page of the Presidency of Lebanon. The Hymns of the Army page at the official website of the Lebanese Army. Audio of the national anthem of Lebanon, with information and lyrics
ক্ষেতলাল উপজেলা

ক্ষেতলাল উপজেলা বাংলাদেশের জয়পুরহাট জেলার একটি প্রশাসনিক এলাকা। এই উপজেলার উত্তরে পাঁচবিবি উপজেলা, দক্ষিণে আক্কেলপুর উপজেলা ও বগুড়া জেলার দুপচাঁচিয়া উপজেলা, পূর্বে কালাই উপজেলা ও বগুড়া জেলার শিবগঞ্জ উপজেলা, পশ্চিমে জয়পুরহাট সদর উপজেলা ও আক্কেলপুর উপজেলা। ১৭৯৩ সালে ক্ষেতলাল অবিভক্ত দিনাজপুর জেলার থানা হিসেবে প্রতিষ্ঠিত হয়। সবাই বাংলা ভাষায় কথা বলে। অত্র স্থানে হিন্দু ও মুসলিম ধর্মাবলম্বীর লোক রয়েছে। পৌরসভা ক্ষেতলাল পৌরসভা ইউনিয়ন সমূহ ক্ষেতলাল সদর ইউনিয়ন (অবলুপ্ত) আলমপুর ইউনিয়ন, ক্ষেতলাল তুলশীগংগা ইউনিয়ন বড়তারা ইউনিয়ন বড়াইল ইউনিয়ন, ক্ষেতলাল মামুদপুর ইউনিয়ন মাধ্যমিক শিক্ষায় ছেলেরা এগিয়ে আছে।[তথ্যসূত্র প্রয়োজন] এখানে প্রচুর পরিমাণ আলু ,ধান,করলা, বেগুন,কাঁচা মরিচ উৎপাদিত হয়। এই থানায় উৎপাদিত ফসল অর্থনীতিতে গুরুত্বপূর্ণ ভুমিকা রাখে। সারা বাংলাদেশের প্রায় এক তৃতীয়াংশ আলুর চাহিদা এখান থেকে যোগান দেওয়া হয়ে থাকে।[তথ্যসূত্র প্রয়োজন] রাস্তাঘাট অনেক ভালো। ১. হিন্দা মসজিদ ২.আছরাঙ্গা দিঘী ৩. বিলের ঘাট(রাখালীয়া ব্রীজ) ৪. উপজেলা চত্বর ৫. তুলসিগঙ্গা ও হারাবতি নদী বাংলাদেশের উপজেলাসমূহ; জয়পুরহাট জেলা; রাজশাহী বিভাগ। "এক নজরে ক্ষেতলাল"। বাংলাদেশ জাতীয় তথ্য বাতায়ন। গণপ্রজাতন্ত্রী বাংলাদেশ সরকার। জুন ২০১৪। ২৭ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৪।  ধনঞ্জয় রায়, দিনাজপুর জেলার ইতিহাস, কে পি বাগচী অ্যান্ড কোম্পানি কলকাতা, প্রথম প্রকাশ ২০০৬, পৃষ্ঠা ২১১ বাংলাদেশ জাতীয় তথ্য বাতায়ন (জুন ২০১৪)। "ইউনিয়ন সমূহ"। গণপ্রজাতন্ত্রী বাংলাদেশ সরকার। ২৭ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৪।  বাংলাপিডিয়ায় ক্ষেতলাল উপজেলা
ম্যাক্স সোরেনসেন

ম্যাক্স ক্রিস্টিয়ান সোরেনসেন (জন্ম: ১৮ নভেম্বর, ১৯৮৫) ট্রান্সভাল প্রদেশের জোহানেসবার্গে জন্মগ্রহণকারী দক্ষিণ আফ্রিকান বংশোদ্ভূত আইরিশ ক্রিকেটার। আয়ারল্যান্ড ক্রিকেট দলের অন্যতম সদস্য তিনি। ম্যাক্স সোরেনসেন ডানহাতি ব্যাটসম্যান হিসেবে দলে ভূমিকা রাখছেন। এছাড়াও ডানহাতে ফাস্ট-মিডিয়াম বোলিংয়ে পারদর্শী তিনি। বর্তমানে তিনি ডাবলিনভিত্তিক দ্য হিলস ক্রিকেট ক্লাবের পক্ষে খেলছেন। ফেব্রুয়ারি, ২০১২ সালে কেনিয়া সফরে আয়ারল্যান্ড দলের সদস্যরূপে দলে অন্তর্ভুক্ত হন। এরপর ২০১২ সালের আইসিসি বিশ্ব টুয়েন্টি২০ বাছাইপর্বে অংশগ্রহণ করেন। কেনিয়ায় অনুষ্ঠিত আন্তঃমহাদেশীয় কাপে কেনিয়ার বিপক্ষে তার প্রথম-শ্রেণীর ক্রিকেটে অভিষেক ঘটে তার। স্পিন বোলারদের প্রাধান্যবিস্তারকারী ঐ খেলায় উভয় ইনিংসে যথাক্রমে হিরেন বরাইয়া ও নেহেমিয়া ওদিয়াম্বো'র শিকারে পরিণত হন তিন। দু'বারই শূন্য রানে প্যাভিলিয়নে রওয়ানা দেন তিনি। চার-দিনের ঐ খেলাটি দু'দিনে শেষ হয় যাতে আয়ারল্যান্ড নাটকীয়ভাবে ১০ রানে জয়লাভ করে। ২০১১-১২ মৌসুমে কেনিয়ার বিপক্ষে একদিনের আন্তর্জাতিক সিরিজে তেমন উল্লেখযোগ্য ভূমিকা না রাখা স্বত্ত্বেও টুয়েন্টি২০ আন্তর্জাতিকে অভিষিক্ত হন। রাকেপ প্যাটেল ও অ্যালেক্স ওবান্দা'র উইকেট লাভ করেন ও ২/১৭ নিয়ে আয়ারল্যান্ডকে জয়ে সহায়তা করেন। দ্বিতীয় টুয়েন্টি২০ আন্তর্জাতিকে রাগিব আগা'র উইকেট পান। এ খেলায়ও তার দল জয়লাভ করে। ১৮ জানুয়ারি, ২০১৫ তারিখে ক্রিকেট আয়ারল্যান্ড কর্তৃক তাকে আসন্ন বিশ্বকাপে দলের সদস্য করা হয়। আহত টিম মারতাগের স্থলে তিনি ২০১৫ সালের ক্রিকেট বিশ্বকাপে খেলার সুযোগ লাভ করেন। "No Niall O'Brien for Kenya tour"। ESPNcricinfo। ২৫ জানুয়ারি ২০১২। সংগ্রহের তারিখ ১৪ ফেব্রুয়ারি ২০১২।  "Kenya v Ireland, 2011–13 Intercontinental Cup"। ESPNcricinfo। সংগ্রহের তারিখ ১৪ ফেব্রুয়ারি ২০১২।  "Kenya v Ireland, 1st T20I, 2012"। ESPNcricinfo। সংগ্রহের তারিখ ২৩ ফেব্রুয়ারি ২০১২।  "Kenya v Ireland, 2nd T20I, 2012"। ESPNcricinfo। সংগ্রহের তারিখ ২৩ ফেব্রুয়ারি ২০১২।  "Sorensen to replace Murtagh in World Cup Squad"। Cricket Ireland। ১৮ জানুয়ারি ২০১৫। ২৯ আগস্ট ২০২২ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৫।  ইএসপিএনক্রিকইনফোতে ম্যাক্স সোরেনসেন (ইংরেজি) ক্রিকেটআর্কাইভে ম্যাক্স সোরেনসেন (সদস্যতা প্রয়োজনীয়) (ইংরেজি)
সোবণশিরি নদী

সোবণশিরি নদী (অসমীয়া: সোৱণশিরি নদী; ইংরেজি: Subansiri River) হচ্ছে ব্রহ্মপুত্র নদের উত্তর বাহিনী উপনদী। এটি তিব্বত এবং ভারতের অরুণাচল প্রদেশ ও অসমে বয়েছে। সোবণশিরির দৈর্ঘ্য ৪৪২ কিলোমিটার (২৭৫ মা), অববাহিকার কালি ১২,৬০০ বর্গমাইল। ব্রহ্মপুত্রের সর্ববৃহৎ উপনদী হচ্ছে সোবণশিরি। এটি ব্রহ্মপুত্রের জলরাশির ৭.৯২% জলের যোগান দেয়। চীন দেশের হিমালয় পর্বতমালা থেকে সোবণশিরি নদীর উৎপত্তি হয়েছে। সোবণশিরি নদী প্রথমে পূর্ব ও দক্ষিণ-পূর্বে বয়ে ভারতে প্রবেশ করে অসম উপত্যকায় দক্ষিণ দিকে বয়েছে। অসমের লখিমপুর জেলায় সোবণশিরি নদী ব্রহ্মপুত্রের নদের সহিত মিলিত হয়েছে। Rao, K.L. (১৯৭৯)। India's Water Wealth। Orient Blackswan। পৃষ্ঠা 78। আইএসবিএন 978-81-250-0704-3। সংগ্রহের তারিখ ১ মে ২০১১।  Singh, Vijay P.; Sharma, Nayan; Ojha, C. Shekhar P. (২০০৪)। The Brahmaputra basin water resources। Springer। পৃষ্ঠা 82। আইএসবিএন 978-1-4020-1737-7। সংগ্রহের তারিখ ১ মে ২০১১।
ধনশিরি নদী

ধনশিরি নদী (অসমীয়া: ধনশিৰি নদী; ইংরেজি: Dhansiri River) হচ্ছে আসামের গোলাঘাট জেলা ও নাগাল্যান্ডের ডিমাপুর জেলার মুখ্য নদী। এই নদীটি নাগাল্যান্ডের লাইসাং শৃঙ্গের থেকে উৎপত্তি হয়েছে। এর দৈর্ঘ্য হচ্ছে ৩৫২কি:মি। ধনশিরি নদীর অববাহিকার মোট কালি হচ্ছে ১২২০ বর্গ কি:মি:। ধনশিরি নদী অসমের কার্বি আংলং জেলা ও নাগাল্যান্ডের সীমান্তে বয়ে যাওয়ার জন্য এর তীরস্থ অঞ্চলে বিভিন্ন জীব-জন্তু দেখতে পাওয়া যায়। ধনশিরির এপাড়ে ধনশিরি সংরক্ষিত বনাঞ্চল ও ওপাড়ে ইন্টাঙ্কি রাষ্ট্রীয় উদ্যান ও ধনশিরির উভয়পাড়ে বিভিন্ন ধরনের উদ্ভিদ পাওয়া যায়। "Geography of Golaghat"। Government of Assam। ২০০৯-০১-০৬ তারিখে মূল থেকে আর্কাইভ করা। সংগ্রহের তারিখ ২০০৭-১২-২১।  Choudhury, A.U. (2009). A Naturalist in Karbi Anglong. Revised 2nd edn. (1st pub. 1993), Gibbon Books, Guwahati, India. 152pp. "Brief documentation of Dhansiripar Block"। Government of Nagaland। ২০০৭-০৬-২৭ তারিখে মূল থেকে আর্কাইভ করা। সংগ্রহের তারিখ ২০০৭-১২-২১।
ম্যাথু ক্রস

ম্যাথু হেনরি ক্রস (জন্ম: ১৫ অক্টোবর, ১৯৯২) অ্যাবরদিন এলাকায় জন্মগ্রহণকারী স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য ম্যাথু ক্রস মূলতঃ উইকেট-রক্ষকের দায়িত্ব পালন করেন। এছাড়াও তিনি ইংল্যান্ডের কাউন্টি ক্রিকেটে নটিংহ্যামশায়ার দলে প্রতিনিধিত্ব করছেন। বর্তমানে তিনি লাফবোরা বিশ্ববিদ্যালয়ে প্রকৌশল বিষয়ে অধ্যয়ন করছেন। নয় বছর বয়সে অ্যাবরদিনশায়ার ক্রিকেট ক্লাবের সদস্য হন। ২০১১ সালে অনুষ্ঠিত অনূর্ধ্ব-১৯ ক্রিকেট বিশ্বকাপে স্কটল্যান্ডের অনূর্ধ্ব-১৯ দলে সহঃ অধিনায়কের দায়িত্ব পালন করেছেন। লাফবোরা এমসিসিইউ ও স্কটল্যান্ডের অনূর্ধ্ব-১৯ দলে খেলোয়াড়ী মনোভাব আশাপ্রদ। এছাড়াও নটিংহ্যামশায়ার দ্বিতীয় একাদশে প্রতিনিধিত্ব করেন। ২০১৩ সালে অ্যাজিয়াস বোলে অনুষ্ঠিত ওয়াইবি৪০ খেলায় স্কটিশ সল্টাইজ দলের পক্ষে হ্যাম্পশায়ারের বিপক্ষে অভিষেক ঘটে। ২৩ জানুয়ারি, ২০১৩ তারিখে কানাডার বিপক্ষে তার একদিনের আন্তর্জাতিকে অভিষেক ঘটে। ২০১৩ সালে তার খেলার পরিসংখ্যান অনেকাংশেই বদলে যায় ও উন্নততর হয়। ফলশ্রুতিতে সংযুক্ত আরব আমিরাতে অনুষ্ঠিত ২০১৩ সালের টুয়েন্টি২০ বিশ্বকাপের বাছাইপর্বে স্কটল্যান্ডের টি২০ দলে তাকে মনোনীত করা হয়। "Player Profile: Matty Cross"। ESPNcricinfo। সংগ্রহের তারিখ ১ ফেব্রুয়ারি ২০১৪।  "MATTHEW CROSS"। cricketscotland.com। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০১৪।  http://www.espncricinfo.com/ci/engine/match/696731.html ক্রিকেটআর্কাইভে ম্যাথু ক্রস (সদস্যতা প্রয়োজনীয়) (ইংরেজি) ইএসপিএনক্রিকইনফোতে ম্যাথু ক্রস (ইংরেজি)
ম্যাট মচন

ম্যাথু উইলিয়াম মচন (ইংরেজি: Matt Machan; জন্ম: ১৫ ফেব্রুয়ারি, ১৯৯১) সাসেক্সের ব্রাইটনে জন্মগ্রহণকারী ইংরেজ বংশোদ্ভূত বিশিষ্ট স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য ম্যাট মচন মূলতঃ বামহাতি ব্যাটসম্যান। এছাড়াও তিনি ডানহাতে অফ ব্রেক বোলিং করে থাকেন। হার্স্টপিয়ারপয়েন্ট কলেজ ও ব্রাইটন কলেজের সাবেক ছাত্র মচন কাউন্টি ক্রিকেটে সাসেক্স দলে খেলছেন। ২০০৬ সালে সাসেক্স দ্বিতীয় একাদশে খেলার সুযোগ পান। কেমব্রিজ এমসিসিইউ দলের বিপক্ষে সাসেক্সের হয়ে তার প্রথম-শ্রেণীর ক্রিকেটে অভিষেক ঘটে। ২০১১ মৌসুমে অক্সফোর্ড এমসিসিইউ ও নটিংহ্যামশায়ারের বিপক্ষে তিনি আরও দু'টি প্রথম-শ্রেণীর ক্রিকেটে অংশগ্রহণ করেন। তন্মধ্যে অক্সফোর্ড এমসিসিইউ দলের বিপক্ষে অভিষেক প্রথম-শ্রেণীর সেঞ্চুরি থেকে বঞ্চিত হন। অ্যালেক্স স্কটের বলে তার ইনিংস ৯৯ রানে থেমে যায়। ২০১০ সালে সফরকারী বাংলাদেশ একাদশের বিপক্ষে লিস্ট এ ক্রিকেটে অভিষেক হয়। মাশরাফি মর্তুজা'র বলে তিনি ১০ রানে আউট হন। তা স্বত্ত্বেও সাসেক্স দল ১৪৯ রানে জয়লাভ করে। সেপ্টেম্বর, ২০১২ সালে স্কটল্যান্ড দলের সদস্য হিসেবে মনোনীত হন। দলটি ২০১২ সালের অক্টোবর মাসে দক্ষিণ আফ্রিকা সফর করে। ইংল্যান্ডে জন্মগ্রহণ করলেও স্কটিশ পিতা-মাতার সন্তান হওয়া স্কটল্যান্ড দলে খেলার সুযোগ পেয়েছেন তিনি। ৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ কাইল কোয়েতজারকে অধিনায়কত্ব করে তাদের ১৫-সদস্যের চূড়ান্ত তালিকা প্রকাশ করে। খেলায় তিনিও সদস্য মনোনীত হন। ২৬ ফেব্রুয়ারি তারিখে অনুষ্ঠিত গ্রুপ-পর্বের ৩য় খেলায় আফগানিস্তানের বিপক্ষে দলের পক্ষে সর্বোচ্চ ৩১ রান সংগ্রহ করেন ২৮ বল খেলে। এরফলে প্রথমবারের মতো স্কটল্যান্ড দল বিশ্বকাপে দুই শতাধিক রানের কোটা অতিক্রম করে। কিন্তু ঐ খেলায় তার দল মাত্র ১ উইকেটের ব্যবধানে নাটকীয়ভাবে পরাজিত হয়। "Player profile: Matt Machan"। CricketArchive। সংগ্রহের তারিখ ২৩ সেপ্টেম্বর ২০১১।  "Teams Matt Machan played for"। CricketArchive। সংগ্রহের তারিখ ২৩ সেপ্টেম্বর ২০১১।  "First-Class Matches played by Matt Machan"। CricketArchive। সংগ্রহের তারিখ ২৩ সেপ্টেম্বর ২০১১।  "Oxford MCCU v Sussex, 2011"। CricketArchive। সংগ্রহের তারিখ ২৩ সেপ্টেম্বর ২০১১।  "Sussex v Bangladeshis, 2010"। CricketArchive। সংগ্রহের তারিখ ২৩ সেপ্টেম্বর ২০১১।  Scotland dip into county talent, Cricinfo, ২৬ সেপ্টেম্বর ২০১২, সংগ্রহের তারিখ ৩১ ডিসেম্বর ২০১২ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "SCOTLAND NAME FINAL 15 MAN SQUAD FOR THE ICC CRICKET WORLD CUP 2015"। ৯ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১৫।  McGlashan, Andrew (২৬ ফেব্রুয়ারি ২০১৫)। "History for Afghanistan, heartbreak for Scotland"। ESPNcricinfo। ESPN Sports Media। সংগ্রহের তারিখ ২৬ ফেব্রুয়ারি ২০১৫।  ক্যালাম ম্যাকলিওড স্কটল্যান্ড জাতীয় ক্রিকেট দল ২০১৬ আইসিসি বিশ্ব টুয়েন্টি২০ ইএসপিএনক্রিকইনফোতে ম্যাট মচন (ইংরেজি) ক্রিকেটআর্কাইভে ম্যাট মচন (সদস্যতা প্রয়োজনীয়) (ইংরেজি)
২০১৪–১৫ দুবাই ত্রি-দেশীয় সিরিজ

দুবাই ত্রি-দেশীয় সিরিজ ২০১৪-১৫ একটি আন্তর্জাতিক ক্রিকেট প্রতিযোগিতা যা সংযুক্ত আরব আমিরাতে ৮ থেকে ১৯ জানুয়ারি ২০১৫ পর্যন্ত অনুষ্ঠিত হয়। এটি ২০১৫ ক্রিকেট বিশ্বকাপের জন্য অনুশীলনমূলক হিসাবে আফগানিস্তান, আয়ারল্যান্ড এবং স্কটল্যান্ডের মধ্যকার একটি ত্রি-দেশীয় সিরিজ ছিল। প্রতিযোগিতার শেষ খেলায় কোন ফলাফল না হওয়ায় আয়ারল্যান্ড পয়েন্ট টেবিলের শীর্ষ দল হিসাবে প্রতিযোগিতা শেষ করে। ১ ৭ জানুয়ারি ২০১৫ তারিখে টিম মারতাগের পা ভেঙ্গে যাওয়ায়, বিশ্বকাপ ও সর্বশেষ ম্যাচের জন্য টিম মারতাগের বদলে ম্যাক্স সোরেনসেনকে দলে অন্তর্ভুক্ত করা হয়। পয়েন্ট ব্যবস্থা একটি ম্যাচ কোন ফলাফল হয়নি হিসেবে ঘোষণা করা হলে, সেখানে রানের গড় প্রযোজ্য হবে না। জয়: ২ পরাজয়: ০ ফলাফল হয়নি: ১ টাই: ১ আফগানিস্তান টসে জয়ী হয় এবং ফিল্ডিং করার সিদ্ধান্ত নেয়। ম্যাচের ওভার সংখ্যা কমিয়ে ৪৫-এ নিয়ে আসা হয় আয়ারল্যান্ড টসে জয়ী হয় এবং ফিল্ডিং করার সিদ্ধান্ত নেয়। আয়ারল্যান্ড টসে জয়ী হয় এবং ফিল্ডিং করার সিদ্ধান্ত নেয়। স্কটল্যান্ড টসে জয়ী হয় এবং ব্যাট করার সিদ্ধান্ত নেয়। জোশ ডেভি ওডিআইতে স্কটল্যান্ডের পক্ষে সেরা বোলিং করেন। আয়ারল্যান্ড টসে জয়ী হয় এবং ফিল্ডিং করার সিদ্ধান্ত নেয়। আয়ারল্যান্ড টসে জয়ী হয় এবং ফিল্ডিং করার সিদ্ধান্ত নেয়। শুরু বৃষ্টির কারণে বিলম্বিত হয়। ম্যাচের ওভার সংখ্যা কমিয়ে ২০ ওভারে আনা হয় ও খেলার শুধুর জন্য মুদ্রা নিক্ষেপ করা হয়। কিন্তু আবার বৃষ্টি শুরু হলে ম্যাচ পরিত্যক্ত ঘোষণা করা হয়। এই ম্যাচের ফলাফলের ভিত্তিতে আয়ারল্যান্ড ত্রি-দেশীয় সিরিজ জয়লাভ করে। পিটার চেজের ওডিআই অভিষেক হয়। এই প্রথমবারের মত সংযুক্ত আরব আমিরাতে একটি ওডিআই ম্যাচ ফলাফলবিহীন হয়। "Ireland leave out Sorensen, Poynter for UAE tour"। ইএসপিএন ক্রিকইনফো। সংগ্রহের তারিখ ১১ ডিসেম্বর ২০১৪।  "Ireland & Scotland tri-series v Afghanistan (in UAE) 2015"। বিবিসি স্পোর্ট। সংগ্রহের তারিখ ২৬ ডিসেম্বর ২০১৪।  "Afghanistan Squad"। ক্রিকইনফো। সংগ্রহের তারিখ ৩ জানুয়ারি ২০১৫।  "Max Sorensen left out of Ireland squad for pre-World Cup UAE tour"। বিবিসি স্পোর্টস। সংগ্রহের তারিখ ১১ ডিসেম্বর ২০১৪।  "Scotland Squad"। ক্রিকইনফো। সংগ্রহের তারিখ ৫ জানুয়ারি ২০১৫।  "Ireland lose Murtagh for World Cup"। ESPNcricinfo। ১৮ জানুয়ারি ২০১৫। সংগ্রহের তারিখ ১৮ জানুয়ারি ২০১৫।  "জাভেদ আহমেদী and Nasir Jamal sink Scotland"। ইএসপিএন ক্রিকইনফো। সংগ্রহের তারিখ ৮ জানুয়ারি ২০১৫।  "Ireland win Dubai series after match with Scotland abandoned"। ১৯ জানুয়ারি ২০১৫। সংগ্রহের তারিখ ১৯ জানুয়ারি ২০১৫।  ক্রিকইনফোতে সিরিজের পাতা
বাংলার প্রধানমন্ত্রী

অফিসটি ভারত সরকারের আইন 1935-এর অধীনে তৈরি করা হয়েছিল, যা বাংলাকে একটি দ্বিকক্ষ বিশিষ্ট আইনসভা প্রদান করেছিল, যার মধ্যে বেঙ্গল লেজিসলেটিভ কাউন্সিল এবং বেঙ্গল লেজিসলেটিভ অ্যাসেম্বলি রয়েছে। প্রধানমন্ত্রী নির্বাহী শাখার দায়িত্বে ছিলেন। বাংলার প্রধানমন্ত্রী লাহোর প্রস্তাব ঘোষণা এবং দ্বিতীয় বিশ্বযুদ্ধের সময় জাপানি আক্রমণ মোকাবেলা সহ প্যান-ইন্ডিয়ান রাজনীতিতে গুরুত্বপূর্ণ ভূমিকা পালন করেছিলেন। ব্রিটিশ বিরোধী নীতির কারণে কংগ্রেস পার্টি অফিস বয়কট করে। অফিসটি তিনজন মুসলমানের হাতে ছিল। প্রথম প্রধানমন্ত্রী ছিলেন এ কে ফজলুল হক, সামন্তবাদ বিরোধী কৃষক প্রজা পার্টির নেতা। হক 1937 সালে সর্বভারতীয় মুসলিম লীগের সাথে তার প্রথম সরকার গঠন করেন। হক-শ্যামা জোট 1943 সাল পর্যন্ত স্থায়ী ছিল। হক স্যার খাজা নাজিমুদ্দিনের নেতৃত্বে একটি মুসলিম লীগ মন্ত্রকের স্থলাভিষিক্ত হন। একটি রক্ষণশীল ব্যক্তিত্ব, নাজিমুদ্দিন মন্ত্রিত্ব 1945 সাল পর্যন্ত স্থায়ী ছিল, যখন গভর্নরের শাসন জারি হয়েছিল। পরবর্তী নির্বাচনে এইচ এস সোহরাওয়ার্দী মুসলিম লীগকে সংখ্যাগরিষ্ঠতায় নিয়ে যান। সোহরাওয়ার্দী হিন্দু নেতাদের এবং ব্রিটিশ গভর্নরের সমর্থনে অবিভক্ত বাংলা চেয়েছিলেন; কিন্তু নোয়াখালী দাঙ্গা, ডাইরেক্ট অ্যাকশন ডে-র মতো চ্যালেঞ্জের মুখোমুখি হয়েছিল এবং সর্বভারতীয় কংগ্রেস পার্টি যে বাংলাকে বিভক্ত করার আহ্বান জানিয়েছিল তাও প্রত্যাখ্যান করেছিল। বাংলার প্রধানমন্ত্রী ব্রিটিশ ভারতে অবিভক্ত বাংলার প্রধানমন্ত্রীর পদ ছিল। ভারত শাসন আইন ১৯৩৫ এর আওতায় এই পদ সৃষ্টি করা হয়। বঙ্গীয় আইন পরিষদের সাথে নেতার সাথে একই সময় এটির অবস্থান ছিল। ব্রিটিশ ভারতে বাংলার প্রধানমন্ত্রী একটি প্রভাবশালী পদ ছিল। তবে তার শাসনসীমা ব্রিটিশ ঔপনিবেশিক গভর্নরের ক্ষমতার মধ্যে সীমাবদ্ধ ছিল। একটি ভারতীয় ফেডারেশন গঠনের ঘোষণা কংগ্রেসের বিরোধীতার জন্য বাস্তবায়িত হতে পারেনি। কংগ্রেস এককেন্দ্রীক সরকারের দাবি জানিয়েছিল। প্রধানমন্ত্রী এ কে ফজলুল হক ১৯৪০ সালে লাহোর প্রস্তাবে ভারতের পূর্ব ও উত্তর পশ্চিমাঞ্চল নিয়ে সার্বভৌম রাষ্ট্র গঠনের প্রস্তাব করেছিলেন। এই পদটি দশ বছর (১৯৩৭-১৯৪৭) কার্যকর ছিল। ভারত বিভাগের পর এর বিলুপ্তি হয় এবং বিভাগের পর বাংলা পূর্ব ও পশ্চিম বাংলায় বিভক্ত হয়ে যায়। এই পদের উত্তরাধিকারী হিসেবে আধুনিককালের বাংলাদেশের প্রধানমন্ত্রী ও পশ্চিমবঙ্গের মুখ্যমন্ত্রীর পদকে উল্লেখ করা যায়। তিন নেতার মাজার, ঢাকা বাংলা প্রেসিডেন্সি http://timesofindia.indiatimes.com/city/kolkata/Post-Independence-a-Prime-Minister-for-Bengal/articleshow/21836473.cms "North Western and Eastern Zones of (British) India should be grouped to constitute ‘independent states’ in which the constituent units should be autonomous and sovereign"- Lahore Resolution. [১] আর্কাইভইজে আর্কাইভকৃত ২৮ জুন ২০১৩ তারিখে http://wbassembly.gov.in/html/permiersOfBen.html
ক্যালাম ম্যাকলিওড

ক্যালাম স্কট ম্যাকলিওড (জন্ম: ১৫ নভেম্বর, ১৯৮৮) ল্যানার্কশায়ারের গ্লাসগো এলাকায় জন্মগ্রহণকারী পেশাদার স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য ক্যালাম ম্যাকলিওড দলে উদ্বোধনী ব্যাটসম্যান হিসেবে খেলছেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিং করে থাকেন। শুরুতে ড্রাম্পেলিয়ার ক্রিকেট ক্লাবে খেলেন ম্যাকলিওড। এরপর স্কটিশ জাতীয় ক্রিকেট লীগের প্রিমিয়ার বিভাগে আডিংসটন ক্রিকেট ক্লাবে যোগ দেন। ২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে অংশ নেন। বয়সভিত্তিক দলে প্রায় ৭০ খেলায় অংশগ্রহণ করেন। এরপর ২০০৬ মৌসুমে ওয়ারউইকশায়ার দলের পক্ষে অনূর্ধ্ব-১৭, অনূর্ধ্ব-১৯ ও দ্বিতীয় একাদশে প্রতিনিধিত্ব করেন। ২০০৭ সালে চুক্তি নবায়ণের পর দ্বিতীয় একাদশের পক্ষে সর্বোচ্চ উইকেট সংগ্রহকারী ছিলেন ও কাউন্টি দলের ভোটে বর্ষসেরা দ্বিতীয় একাদশ খেলোয়াড় মনোনীত হন। ২০০৭ সালে সংযুক্ত আরব আমিরাতে অনুষ্ঠিত আন্তর্মহাদেশীয় কাপে স্কটল্যান্ডের পক্ষে প্রথম-শ্রেণীর ক্যাপ পড়ার গৌরব অর্জন করেন। এরফলে তিনি সর্বকনিষ্ঠ স্কটিশ খেলোয়াড়ের মর্যাদা পান। ১৮ আগস্ট, ২০০৮ তারিখে ইংল্যান্ডের বিপক্ষে একদিনের আন্তর্জাতিকে অভিষেক ঘটে তার। খেলায় তিনি ১১ বল মোকাবেলা করে অপরাজিত ১০* রান সংগ্রহ করেন। কিন্তু বৃষ্টির কারণে খেলা পরিত্যক্ত ঘোষিত হয়। জুন, ২০০৯ সালের প্রথমদিকে আইসিসি বিশ্ব টুয়েন্টি২০ ক্রিকেট প্রতিযোগিতাকালীন ওয়ারউইকশায়ারের কোচিং কর্মকর্তা ম্যাকলিওডের বোলিংয়ের ধরনে ত্রুটি শনাক্ত করেন। জুলাই, ২০১০ সালে আন্তঃমহাদেশীয় কাপে কানাডার বিপক্ষে ৬ উইকেট প্রাপ্তির পর আম্পায়ারগণ আইসিসি বরাবরে তার বোলিং পর্যবেক্ষণ সংক্রান্ত বিষয়ে প্রতিবেদন প্রেরণ করেন। ওয়ারউইকশায়ার ও ক্রিকেট স্কটল্যান্ড কর্তৃপক্ষ তার বোলিং সংশোধনে সহায়তা করে। তারপর আইসিসি কর্তৃপক্ষ বোলিং বিশ্লেষণ করে ঘরোয়া, জাতীয় ও আন্তর্জাতিক প্রতিযোগিতায় বোলিংয়ে উপযোগী হিসেবে গণ্য করে। এ সময় তিনি ব্যাটিংয়ে মনোযোগী হন। MacLeod offered two-year deal by Warwickshire, ESPNcricinfo, ১৮ নভেম্বর ২০০৭, সংগ্রহের তারিখ ৭ মে ২০১২ উদ্ধৃতি টেমপ্লেট ইংরেজি প্যারামিটার ব্যবহার করেছে (link) MacLeod bowling action reported, BBC Sport, ৭ জুলাই ২০০৯, সংগ্রহের তারিখ ৭ মে ২০১২ উদ্ধৃতি টেমপ্লেট ইংরেজি প্যারামিটার ব্যবহার করেছে (link) CricketArchive statistics cricinfo
দিলীপ মেন্ডিস

লুইস রোহন দিলীপ মেন্ডিস (সিংহলি: දුලිප් මෙන්ඩිස්; জন্ম: ২৫ আগস্ট, ১৯৫২) মোরাতুয়ায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অধিনায়কের দায়িত্বে ছিলেন। ১৯৮২ থেকে ১৯৮৫ সালের মধ্যবর্তী সময়কালে শ্রীলঙ্কা দলের অন্যতম সেরা ব্যাটসম্যান দিলীপ মেন্ডিস বর্তমানে ওমান ক্রিকেট দলের কোচের দায়িত্বে রয়েছেন। ১৯৭২ সালে সফরকারী তামিলনাড়ু দলের বিপক্ষে আন্তর্জাতিক মর্যাদাবিহীন খেলায় তার অভিষেক ঘটে। প্রথম ইনিংসে সর্বোচ্চ ৫২ ও দ্বিতীয় ইনিংসে ৩৪ করলেও তার দল ইনিংস পরাজয় এড়াতে পারেনি। ১৯৭৫ সালে প্রথম একদিনের আন্তর্জাতিকে অংশগ্রহণ করেন। ওয়েস্ট ইন্ডিজের বিপক্ষে অনুষ্ঠিত ঐ খেলায় তিনি মাত্র ৮ রান সংগ্রহ করেন। এর সাত বছর পর ১৭ ফেব্রুয়ারি, ১৯৮২ তারিখে অন্যান্য শ্রীলঙ্কানের সাথে তারও একযোগে টেস্ট অভিষেক হয়। ইংল্যান্ডের বিপক্ষে অনুষ্ঠিত টেস্টে চার নম্বরে ব্যাটিংয়ে নেমে ১৭ ও ২৭ রান করেন। খেলায় তার দল সাত উইকেটে পরাভূত হয়। পরবর্তী আট ইনিংসে তিনি একটিমাত্র অর্ধ-শতকের দেখা পান। পাকিস্তানের বিপক্ষে তিন টেস্ট সিরিজের প্রথমটিতে এই অর্ধ-শতক সংগ্রহ করেন। ১৯৮২ সালের শরতে ভারত সফরে মেন্ডিস তার স্বরূপ মেলে ধরেন। ১১ রানে ২ উইকেটের পতনের পর রয় ডায়াসের সাথে তৃতীয় উইকেটে ১৫৩ রান তোলেন। মেন্ডিস তার অভিষেক সেঞ্চুরি পান ও শ্রীলঙ্কাকে প্রথম দিন অতিবাহিত করতে সহায়তা করেন। তারপর ভারতীয় দল ৫৬৬/৬ ডিক্লেয়ার করলে শ্রীলঙ্কা ড্রয়ের চেষ্টা চালায়। উদ্বোধনী ব্যাটসম্যানদ্বয় দ্রুত প্যাভিলিয়নে ফিরে আসলে মেন্ডিস পুনরায় ১০৫ রান সংগ্রহ করে দলকে পঞ্চম দিনের চা-বিরতি পর্যন্ত নিয়ে যান। তার সাহসী পদক্ষেপে দল প্রথমবারের মতো টেস্ট ড্র করতে সক্ষম হয়। ১৯৮৩ সালের ক্রিকেট বিশ্বকাপে মেন্ডিস তার তৃতীয় ওডিআই অর্ধ-শতক করেন। কিন্তু সম্মানজনক রান তোলার পরও দল হেরে যায়। অথচ, শূন্য রান তোলেও শ্রীলঙ্কা দল একমাত্র জয়ের সন্ধান পেয়েছিল। "profile of Duleep Mendis"। espncricinfo। সংগ্রহের তারিখ ২৩ জানুয়ারি ২০১৪।  "Oman in Asian Cricket Council"। asiancricket। সংগ্রহের তারিখ ২৯ জুলাই ২০১৫।  অধিনায়ক রঞ্জন মাদুগালে প্রথম-শ্রেণীর ক্রিকেট দলসমূহের বর্তমান তালিকা শ্রীলঙ্কা জাতীয় ক্রিকেট দলের অধিনায়কদের তালিকা ইএসপিএনক্রিকইনফোতে দিলীপ মেন্ডিস (ইংরেজি) ক্রিকেটআর্কাইভে দিলীপ মেন্ডিস (সদস্যতা প্রয়োজনীয়) (ইংরেজি) A man of many "firsts" and an ornament to Cricket ওয়েব্যাক মেশিনে আর্কাইভকৃত ৩ মার্চ ২০১৬ তারিখে প্রবেশদ্বার:  ক্রিকেট জীবনী
হাইল বিজয়

হাইল বিজয় (দ্বিতীয় সৌদি-রশিদি যুদ্ধ বলেও পরিচিত) ছিল সৌদি বাহিনীর সাথে হাইল আমিরাতের (জাবাল শামার) লড়াই। এতে ব্রিটিশ ও সৌদিদের মিত্র ইখওয়ানরা সামরিক সহায়তা দিয়েছিল। হাইল আমিরাত এসময় রশিদিদের অধীন ছিল। ১৯২১ সালের ২ নভেম্বর জাবাল শামার সৌদি বাহিনীর কাছে আত্মসমর্পণ করে। মধ্যপ্রাচ্যে আধুনিক সংঘাতের তালিকা